نوبل قارداش‌لاری حاقیندا فیلمین یؤنتمن چکیلیش قوروپون‌دان دانیشدی
آذربایجان مدنیت و توریزم ناظیرلیگی طرفین‌دن جعفر جاببارلی آدینا آذربایجان فیلم سینما استودیوسوندا ااوره‌تیلن و یاخین‌لاردا باکی سینما تئاترلاریندا تاماشاچی‌لارا تقدیم اولونان، "نوبل قارداش‌لاری" شیرکتی‌نین باکی‌داکی فعالیتین‌دن بحث ائدن "پوستسکریپتوم" فیلمی‌نین سناریو مؤلف‌لری رامیز فتح علیئو و امین میرعبدالله‌یئو، قورولوشچو یؤنتمن امین میرعبد الله یئو، قورولوشچو اوپراتورو علی سلطان، قورولوشچو رسامی شاهین حسن‌لی، ایجراچی پرودوسئری ووسال عاباسوو، پرودوسئری موشفیق حتموو‌دور.
فیلمده آکتیور آذر آیدمیر باش رولو - روبرت نوبلی جانلاندیریر. اکران اثرینده آیشاد مممدوو، ائلدار باغیربیوو، ایلقار شافات و دیگر آکتیورلار دا رول آلیب.
فیلم‌لرین گؤستریسیندن اوّل امین میرعبدالله‌یئو قوناق‌لارین فیلمله باغلی سوال‌لارینا جواب وئرسه ده، نوماییشده سونرا گون‌لرله گئدن مذاکیره‌لر زامانی چکیلیشله اورک سؤزلرینی بئله پایلاشیب:
"من ایچ چیخیشیمدا اساساً فیلمین موضوعسو و رسمی طرف‌لر باره‌ده دانیشدیم. اما کادر آرخاسیندا اولان‌لارین خیدمتی باره‌ده دانیشابیلمدیم. حالبوکی اونلار اولماسا، فیلم ده اولماز و بئله آلینمازدی. بیزیم الا چکیلیش تیمیمیز وار ایدی. فیلمین حاضیرلانماسی اوچون بیزه وئریلن واخت آز، اما هامی، حقیقتن ده هامی، او قدر هوسله چالیشیردی کی. من هر بیرینه آیری-آیری‌لیقدا میننتدارام، یؤنتمن آسیستانی ماقا قوربانوو، قورولوشچو اوپراتور علی سولطانوو، قورولوشچو رسام شاهین حسن‌لی، گنج و ایستعدادلی بسته‌کار سید قنی، اینظیباتچی‌لاری پرویز و آیدین ش.، سس یؤنتمنی بکیر بکیرزاده، گریم اوستا‌لاری و بیزیمله چالیشان هر کسه.
فیلمین تیمینده بیرباشا ایشلمه‌ین بریلیانت داداشووا و ناطیق شیرینوو بئله بیزیم اچون تمننا‌سیز اللرین‌دن گلنی ائتدی‌لر، خواهیشیمیزی یئره سالمادی‌لار. فیلمین سناریو مؤلفی رامیز فتح علیئوه گلینجه، "او اولماسا، فیلم ده اولمازدی" دئیه بیلرم. اونونلا چالیشدیقجا اؤز-اؤزومه دئییردیم: "آخی نیه من اوّل‌لر بو بؤیوک اینسانلا چالیشمامیشام. فیلمین ایکینجی یؤنتمن مهمان مممدوو ایسه فیلمین پروژه‌سینده اصل هدیه ایدی. من چوخ سئویندیم کی، بئله بیر اینسانلا ایش موناسیبتی دوستلوغا یول آچدی. او، ایشینی بیلن، مدنی و چوخ مسئولیت‌لی بیر پئشکار، حالبوکی مسئولیت حیسی هر آدامدا اولمور.
بو جور یارادیجی اینسان‌لارلا هم چوخ جیدی- تلاشلا، هیجانلا، هم ده صمیمی دوستلوق شرایطینده چالیشماق بیر یؤنتمن کیمی منه چوخ خوش ایدی. "
